Siden oksetvillinger er knyttet til graviditeter med to fostere er dette først og fremst kjent fra kvegraser som ofte får tvillinger. Dette gjelder først og fremst kjøttfe, og har ikke vært vanlig hos tradisjonelle kvegraser i Norge. Utveksling av celler mellom fostere av forskjellig kjønn er best kjent fra storfe, og vil vanligvis ikke forekomme hos andre pattedyr. Enkelte tilfeller fra andre klovdyr er kjent, slik som sau, geit og gris.